ການປາບປາມ ການສໍ້ລາດບັງຫລວງ ໃນຊາອູດີ ອາຣັບເບຍ ອາດມີຜົນ ກະທົບຕໍ່ເສດຖະກິດ ຂອງປະເທດ 
ຮູບ​ພາໃນວີ​ດີ​ໂອ ສະ​ແດງ​ໃຫ້​ເຫັນ​ເສື່ອນອນ ​ແລະ​ຜ້​າຫົ່ມ​ປົກ​ຄຸມ​ພື້ນ​ທີ່​ ທີ່ສວຍ​ງານ​ຂອງ​ຫ້ອງ​ປະຊຸມ​ໂຮງ​ແຮມ Ritz Carlton ທີ່ໃຊ້​ເປັນ​ບ່ອນ​ກັກ​ຂັງບັນດາ​ສະມາຊິກຣາດຊະ​ວົງ ​ແລະ​ນັກທຸລະກິດ ທີ່​ຖືກ​ຈັບກຸມນັ້ນ.
ການທັບມ້າງການສໍ້ລາດບັງຫລວງຢູ່ໃນ Saudi Arabia ທີ່ໄດ້ນຳພາໂດຍເຈົ້າຟ້າຊາຍ Mohammed bin Salman ໄດ້ຂະຫຍາຍອອກໄປຫາສະມາຊິກຫລາຍຄົນ ຂອງ ຄະນະຍາດຣາດຊະວົງ ແລະໄດ້ກວາມເອົາບັນດາຜູ້ຊາຍຈຳນວນນຶ່ງທີ່ຮັ່ງມີ ແລະມີ ອຳນາດທີ່ສູງສຸດ ຢູ່ໃນເຂດຕາເວັນອອກກາງ ຫລາຍຄົນໃນນັ້ນ ແມ່ນນັກລົງທຶນລາຍ ໃຫຍ່ຢູ່ທົ່ວໂລກ ແລະສະພາບເສດຖະກິດຕົກຕໍ່ານີ້ ອາດຈະມີຜົນກະທົບເກີນຂອບ ເຂດຂອງການຫັນປ່ຽນພື້ນຖານທາງການເມືອງ ຂອງ Saudi Arabia ບັນດານັກການທູດ ແລະນັກລົງທຶນຢູ່ທົ່ວໂລກ ພາກັນຫລັ່ງໄຫລໄປໂຮງແຮມ Ritz Carlton ທີ່ນະຄອນ Riyard ເມື່ອຄໍ່າຄືນມື້ກ່ອນເພື່ອຟັງເຈົ້າຟ້າຊາຍ ຂາຍເມືອງໃໝ່ ທີ່ຍິ່ງໃຫຍ່ໃນຝັນຂອງທ່ານ ທີ່ມີມູນຄ່າ 500 ພັນລ້ານໂດລາ ໃນລາດຊະອານາຈັກ Saudi ຊຶ່ງເມືອງດັ່ງກ່າວຈະໃຊ້ແຕ່ພະລັງງານທາງເລືອກເທົ່ານັ້ນຊຶ່ງໄກກັນຫລາຍ ກັບເສດຖະກິດຂອງປະເທດທີ່ໃຊ້ນໍ້າມັນນັ້ນ ຮູບພາບທີ່ລັກບັນທຶກໃນວີດີໂອ ທີ່ໄດ້ຖ່າຍເອົາໃນອາທິດນີ້ ສະແດງໃຫ້ເຫັນເສື່ອນອນ ແລະຜ້າຫົ່ມປົກຄຸມພື້ນທີ່ ທີ່ສວຍງານຂອງຫ້ອງປະຊຸມໂຮງແຮມ Ritz Carlton ທີ່ໃຊ້ ເປັນບ່ອນກັກຂັງບັນດາສະມາຊິກຣາດຊະວົງ ແລະນັກທຸລະກິດຫລາຍສິບຄົນຖືກຈັບ ກຸມນັ້ນ ນັກວິເຄາະອ່າວຊາອຸດີ ທ່ານນາງ Jane Kinnimont ຂອງສະພາ Chatham House ກ່າວວ່າ “ການປະຈານຕໍ່ສາທາລະນະຊົນ ແລະການເຜີຍແຜ່ລາຍລະອຽດຂອງການ ກ່າວຫາໃນການກະທຳຜິດໂດຍສະມາຊິກຣາດຊະວົງ ແລະບັນດາພັນທະມິດເຂົາເຈົ້າ ແລະທຸລະກິດດັ່ງກ່າວ ອອກມາ ເປັນວິທີການເມືອງແບບໃໝ່ຂອງຣາດຊະວົງ Al Saud ປາກົດວ່າ ມີການຊ່າລືກັນວ່າ ເຈົ້າຟ້າຊາຍ Mohammed Bin Salman ຈະເປັນທີ່ນິຍົມຂອງສາທາລະນະຊົນ ” ຮ່ວມຢູ່ໃນບັນດາຜູ້ຖືກຈັບນັ້ນ ມີເຈົ້າຊາຍ Alwaleed bin Talal ທີ່ມັກຮ້ອງເປັນຊື່ນ້ອຍວ່າ Warren Buffet ຂອງຕາເວັນອອກກາງ ຊຶ່ງເປັນຊາຍຄົນນຶ່ງທີ່ເປັນຄົນຮັ່ງມີທີ່ສຸດໃນໂລກ